Flamboyant Self-Catering - Southbroom Akkommodasie.
Adres: 16 Outlook Road, Southbroom, South Coast, KwaZulu-Natal, South Africa
Kontak: Estelle van Zyl
Flamboyant SC House (Slaap 6) x 1
57175 besigtings sedert 07 Apr, 2004.
Laas opgedateer op 23 Mar, 2022.
Vakansie of besigheid, Flambojant Self-catering bied die ideale omgewing om te ontspan en 'n wonderlike tyd te ervaar. Hierdie akkommodasie is ideaal vir gaste op soek na topklas akkommodasie, maar wat die gemak en privaatheid van selfsorg akkommodasie, omring deur natuurlike plantegroei en 'n goed versorgde tuin, wil ervaar. Dit is rustig en is geleë in die hoogs-gesogte Southbroom, 'n dorpie aan die Suidkus, ongeveer 140 km vanaf Durban.
Hierdie moderne, ruim en private houthuis is ontwerp en deur een van die leiers in die luukse houthuisnywerheid gebou. Dit is hoog in die lug met twee kamers wat op 'n groot L-vormige dek uitloop. Die dek het 'n ketelbraai en is toegerus vir heerlike kuier, veral op soel somernagte! As gevolg van die aard van die huis, word geen rook binnenshuis toegelaat nie. Jy is egter baie welkom om buite op die dek te rook.
Southbroom Golf Club is enige gholfspeler se droom! Flambojant Self-catering is ook binne maklike bereik van ten minste 10 ander topklas-gholfbane in die naburige dorpe. Voël- en walviskyk, 'n besoek aan die krokodilplaas, visvang, teetuine, restaurante, handwerksentums en die Wildekus Casino is ook van die menige ander dinge om te doen.
Flambojant Self-catering bestaan uit 3 slaapkamers. 'n Ten volle toegeruste kombuis (mikrogolf, lekker groot yskas/vrieskas, 'n vlekvrye staal stoof ens), twee badkamers, sitkamer en eetkamer. Die oopplankombuis/leefarea het lugversorging, satelliet-TV (DStv) en loop ook op die dek uit. Daar is veilige oop parkering onder die huis. Daar is ook 'n toesluitmotorhuis, indien die maksimum hoogte van jou voertuig nie meer as 1,93 meter is nie.
Die swembad op die perseel is uitsluitlik vir ons gaste se gebruik. Die drie warmwaterstrande rondom Southbroom is net 1,7km om die hoek! Ander groot strande soos Margate, Uvongo, Ramsgate, Marina Beach en vele ander is net om die draai, 'n wêreld weg van die stres van die alledaagse lewe.
Linne en badhanddoeke word op 'n gereelde basis voorsien. Bring net jou eie handdoeke vir swem. Die huis word daagliks gediens, behalwe op sekere openbare vakansiedae. Ons diens en die eksklusiwiteit en privaatheid van hierdie akkommodasie is werklik baie spesiaal. Ons sien uit daarna om u te verwelkom!
As die bespreking gekanselleer word minder as 30 dae voor die aankoms datum, is die volle deposito verbeur.
Neem asseblief kennis dat indien die deposito nie ontvang word, of alternatiewe reëlings getref word binne 3 dae na aanvaarding van die bespreking nie, sal die bespreking as gekanselleer aanvaar word.
Ongelukkig is deposito / bespreking fooie nie terugbetaalbaar in die geval van vroeë vertrek nie.
Tyd van aankoms: 10:00 of later
Tyd van vertrek: 10:00 of vroeër
Ons is 24/7 beskikbaar vir ons gaste wanneer hulle wil vertrek
Ons deposito fooi is 20% van die totale bespreking fooi. Oorblywende bedrag is ten volle betaalbaar in kontant by aankoms. Jy kan 'n EFT 5 dae voor aankoms doen indien verkies.
1. Deur die aanvaarding van die kwotasie, stem jy in om gebind te wees deur die terme en voorwaardes soos uiteengesit op die webblad en in hierdie kwotasie. 2. Ontvang van Gaste: Ons verstaan dat jy graag 'n paar gaste oor wil hê as jy vir lang tydperke bly; As gevolg van mense wat misbruik maak, het ons die volgende reëls: Jy kan net gaste tweemaal per week ontvang en slegs indien jy bly vir 'n week of langer. Geen gaste met babas of kinders onder die ouderdom van 10 sal toegelaat word nie. Moet nooit jou gaste alleen op ons eiendom laat nie. Lig asseblief jou gaste in dat hulle nie toegelaat word om in die huis te rook nie. Jou gaste kan nie hier oorslaap, hul wasgoed was, hulle kos kook, stort of bad nie. Gaste kan jou besoek vir die maksimum van 4 ure op 'n slag en moet uit wees teen 22:00. Dit is om bure en ander gaste te respekteer. U kan egter vooraf spesiale reëlings met ons tref. Geen gaste met troeteldiere word toegelaat nie. 3. Let daarop dat geen rook in die huis toegelaat word nie. Jy kan wel op die dek rook. 4. Die aantal gaste waarvoor bespreek is, mag nie oorskry word nie. Gaste wat arriveer is die enigste gaste wat toegelaat sal word - geen rotering met vriende en familie van buiteaf sal toegelaat word nie. 5. Geen vuurwerke in Southbroom. Southbroom is 'n natuurbewaringsgebied met streng regulasies.